proxectonos/corpus_dominio_legal_administrativo_tmp huggingface dataset:
ORDE do 11 de xaneiro de 1999 pola que se autoriza o cambio de denominación do colexio de educación infantil e primaria Francisco Franco, de Boiro (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/02/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 11 de xaneiro de 1999.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Boiro.
Localidade: Boiro.
Código do centro: 15001471.
Denominación: Colexio de Educación Infantil e Primaria Francisco Franco.
Nova denominación: Colexio de Educación Infantil e Primaria Praia Xardín.
ORDE do 13 de xaneiro de 1999 pola que se autoriza o cambio de denominación do instituto de educación secundaria de Alfoz (Lugo) e do instituto de educación secundaria número 2 de Ribadavia (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/02/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 13 de xaneiro de 1999.
Celso Currás Fernández
Conselleiro de Educación e Ordenación Universitaria
ANEXO:
Provincia: Lugo.
Concello: Alfoz.
Localidade: San Pedro de Mor.
Código do centro: 27016649.
Denominación: Instituto de Educación Secundaria de Alfoz.
Nova denominación: Instituto de Educación Secundaria Alfoz- Valadouro.
Provincia: Ourense.
Concello: Ribadavia.
Localidade: Ribadavia.
Código do centro: 32015475.
Denominación: Instituto de Educación Secundaria nº 2.
Nova denominación: Instituto de Educación Secundaria Abrente.
DECRETO 11/1999, do 21 de xaneiro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial de acceso á praia de Loira, 2ª fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/02/1999

A Deputación Provincial de Pontevedra, en sesión celebrada o dia 20 de marzo de 1997, aprobou o proxecto de E.P. acceso á praia de Loira, 2ª fase e na sesión celebrada o día 25 de setembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Pola deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 23 de decembro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 28 de decembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque con esta obra se trata de mellora-la seguridade vial, nun tramo de enorme perigosidade, no que dificilmente poderían cruzarse dous vehículos máxime
sendo unha zona de transporte regular escolar e de grande influencia de vehículos na tempada estival.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de xaneiro de mil novecentos noventa e nove,
DISPOÑO:
Artigo único.- De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P. acceso á praia de Loira, 2ª fase.
Santiago de Compostela, vinteún de xaneiro de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 10/1999, do 21 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 24 ZAE 98. Pantón. Camiño de Rubiás, p.k. 0-1,5.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/02/1999

A Deputación Provincial de Lugo, en sesión celebrada o día 25 de setembro de 1998, aprobou o proxecto de 24 ZAE 98. Pantón. Camiño de Rubiás, p.k. 0-1,5 e na sesión do día 28 de setembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 18 de decembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de xaneiro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 24 ZAE 98. Pantón. Camiño de Rubiás, p.k. 0-1,5.
Santiago de Compostela, vinteún de xaneiro de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
CORRECCIÓN de erros.-Orde do 18 de xaneiro de 1999 pola que se aproban as bases que rexerán as convocatorias de axudas e bolsas correspondentes ás accións do Programa de Promoción Xeral da Investigación do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/02/1999

Advertidos erros na citada orde, publicada no Diario Oficial de Galicia nº 15, do 25 de xaneiro de 1999, cómpre proceder á súa rectificación:
Na páxina 808, punto 6.2 «Criterios xerais de selección», debe quedar suprimido o último parágrafo que di:
«Como criterio complementario, a comisión poderá ter en conta o interese da investigación que se vaia realizar para o desenvolvemento socioeconómico de Galicia».
Na páxina 816, e polo que se refire ás especialidades correspondentes á familia profesional da «sanidade», debe quedar da seguinte forma:
Familias profesionais:
-Sanidade.
Especialidade:
-Dietética.
-Documentación sanitaria (14 h.).
-Hixiene bucodental (14 h.) privada.
-Saúde ambiental.
DECRETO 84/1999, do 11 de marzo, polo que se aproba a bandeira do Concello de Dumbría (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/04/1999

O Concello de Dumbría (A Coruña) considerou conveniente adopta-la súa bandeira, na que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/92, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e outras entidades locais, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, que derroga o anterior.
Visto o informe favorable emitido pola Comisión de Heráldica da Xunta de Galicia, ó fundamento e representación gráfica da descrición proposta polo Concello de Dumbría sobre a base das figuras recollidas nas súas armerías municipais.
Na súa virtude por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo único.-Aproba-la bandeira do Concello de Dumbría (A Coruña), que quedará organizada do seguinte xeito: sobre pano amarelo, tres franxas verticais e ondadas de azul, branco e azul.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 83/1999, do 11 de marzo, polo que se aproba o escudo heráldico do Concello de Piñor (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/04/1999

O Concello de Piñor (Ourense) considerou adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e outras entidades locais, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, que derroga o anterior.
Visto o informe favorable emitido pola Comisión de Heráldica da Xunta de Galicia, por proposta do Concello de Piñor, segundo a cal se incorpora como motivo fundamental das novas armas a imaxe dun piñeiro resaltado dunha serra, que «representan no futuro brasón municipal unha actividade económica de primeira orde na vida deste municipio, como é a derivada do aproveitamento da súa riqueza forestal».
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo único.-Aproba-lo escudo heráldico do Concello de Piñor (Ourense), que quedará organizado do seguinte xeito: de ouro (amarelo), un piñeiro de
sinople (verde), resaltado dunha serra da súa cor. Ó timbre, coroa real pechada.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 82/1999, do 25 de marzo, polo que se declara a delimitación do contorno de protección das Torres do Allo, sitas no concello de Zas, provincia da Coruña.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/04/1999

Desde a entrada en vigor da Lei 16/1985, do 25 de xuño, do patrimonio histórico español, teñen consideración de bens de interese cultural os monumentos ós que se contrae o Decreto do 22 de abril de 1949, sobre a protección dos castelos españois, entre os que se atopan as Torres do Allo, sitas no concello de Zas, provincia da Coruña.
Por resolución da Dirección Xeral de Protección do Patrimonio Histórico do Ministerio de Cultura, do 17 de outubro de 1994, asígnaselle ó expresado monumento o número de rexistro correspondente a BIC como monumento de arquitectura militar.
Sendo a citada declaración anterior á entrada en vigor da Lei 8/1995, do 30 de outubro, do patrimonio cultural de Galicia, é preciso na actualidade concreta-la delimitación do seu contorno de protección.
Con data 7 de xaneiro de 1999, publicouse unha Resolución do 14 de decembro de 1998, da Dirección Xeral do Patrimonio Cultural de Galicia, pola que se incoaba a delimitación do contorno de protección das Torres do Allo (concello de Zas).
A tramitación do expediente levouse a cabo de acordo coa Lei 8/1995, do 30 de outubro, do patrimonio cultural de Galicia (DOG do 8 de novembro), e demais disposicións concordantes.
Por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecinco de marzo de mil novecentos noventa e nove,
DISPOÑO:
Primeiro.-Declara-la delimitación do contorno de protección das Torres do Allo, sitas no concello de Zas, provincia da Coruña (artigo 11 da Lei 8/1995, do 30 de outubro, do patrimonio cultural de Galicia.)
Segundo.-A zona da delimitación é a comprendida no anexo I e no plano do anexo II.
Terceiro.-O presente decreto será notificado ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia, ó concello e ós interesados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Pazo de Mariñán (Bergondo), vintecinco de marzo de mil novecentos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ANEXO I
A-B.-Estrada de Fisterra-A Coruña, no cruzamento sinalado coa estrada EP-1406 que conduce a Pombal.
B-C.-Continuando pola estrada que une Pombal co lugar de Regalados.
C-D.-Camiño veciñal á dereita que conduce ó regato de Esmorís.
D-E.-Camiño de monte que desde o regato de Esmorís enlaza coa pista que vai do Piñeiro a Cebola de Arriba, preto do lugar de Casas Novas.
E-F.-Do cruzamento do camiño con Casas Novas, ó cruzamento de Cebola de Arriba na estrada xeral A Coruña-Fisterra.
F-A.-Estrada A Coruña-Fisterra desde Cebola de Arriba ó cruzamento coa EP-1406.
DECRETO 80/1999, do 8 de abril, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 09/04/1999

Con motivo da viaxe do presidente da Xunta de Galicia a Australia é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO
Artigo único.
Durante a ausencia do presidente da Xunta de Galicia, con motivo da súa viaxe a Australia, encárgaselle o despacho de asuntos da Presidencia, desde o 9 de abril ata o seu regreso, ó conselleiro da Presidencia e Administración Pública.
Santiago de Compostela, oito de abril de mil novecentos noventa e nove.
Manuel Fraga Iribarne
Presidente
DECRETO 81/1999, do 8 de abril, polo que se acorda encargar do despacho dos asuntos da Consellería de Educación e Ordenación Universitaria, durante a ausencia do seu titular, ó conselleiro de Sanidade e Servicios Sociais.
PRESIDENCIA — II. AUTORIDADES E PERSOAL — 09/04/1999

Con motivo da viaxe do conselleiro de Educación e Ordenación Universitaria a Australia e Nova Celan
dia, cómpre proceder á súa substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Educacióon e Ordenación Universitaria con motivo da súa viaxe a Australia e Nova Celandia, encoméndaselle ó conselleiro de Sanidade e Servicios Sociais que se encargue do despacho dos asuntos da Consellería de Educación e Ordenación Universitaria desde o día 10 de abril ata o seu regreso.
Santiago de Compostela, oito de abril de mil novecentos noventa e nove.
Manuel Fraga Iribarne
Presidente
DECRETO 79/1999, do 8 de abril, polo que se nomea a Juan Caamaño Cebreiro director do Instituto Enerxético de Galicia.
CONSELLERÍA DE INDUSTRIA E COMERCIO — II. AUTORIDADES E PERSOAL — 09/04/1999

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e no artigo 8.1º da Lei 3/1999, do 11 de marzo, de creación do Instituto
Enerxético de Galicia, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día oito de abril de mil novecentos noventa e nove,
DISPOÑO:
Nomear a Juan Caamaño Cebreiro director do Instituto Enerxético de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, oito de abril de mil novecentos noventa e nove.
Manuel Fraga Iribarne
Presidente
Antonio Couceiro Méndez
Conselleiro de Industria e Comercio
DECRETO 78/1999, do 8 de abril, polo que se nomea a Jesús Vázquez San Luís secretario xeral da Consellería de Industria e Comercio.
CONSELLERÍA DE INDUSTRIA E COMERCIO — II. AUTORIDADES E PERSOAL — 09/04/1999

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día oito de abril de mil novecentos noventa e nove,
DISPOÑO:
Nomear a Jesús Vázquez San Luís secretario xeral da Consellería de Industria e Comercio.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, oito de abril de mil novecentos noventa e nove.
Manuel Fraga Iribarne
Presidente
Antonio Couceiro Méndez
Conselleiro de Industria e Comercio
DECRETO 87/1999, do 8 de abril, polo que se nomea delegado provincial da Consellería de Xustiza, Interior e Relacións Laborais, en Lugo a Manuel Teijeiro Álvarez.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 12/04/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día oito de abril de mil novecentos noventa e nove,
Nomeo a Manuel Teijeiro Álvarez delegado provincial da Consellería de Xustiza, Interior e Relacións Laborais en Lugo.
Santiago de Compostela, oito de abril de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 25 de febreiro de 1999, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da revisión salarial para o ano 1999 do convenio colectivo da empresa Gestión y Técnicas del Agua, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/04/1999

Visto o expediente da revisión salarial para o ano 1999 do convenio colectivo da empresa Gestión y Técnicas del Agua, S.A., no seu centro de traballo do Burgo-Culleredo que tivo entrada nesta delegación provincial o día 19-2-1999, subscrito en representación da parte económica pola empresa, e, da parte social polo delegado de persoal o día 20-1-1999 de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito
de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 25 de febreiro de 1999.
P.S. (Decreto 227/1998, do 10 de xullo)
María José Cimadevila Cea
Secretaria provincial da Coruña
Táboa salarial para o ano 1999
Centro de traballo do Burgo-Culleredo
Categorías
Salario
base
Toxicidade
Penosidade
Perigosidade
Nocturnidade
Plus
asistencia
Total mes
Pagas extras
Total ano
Encargado día
97.920
12.750
110.670
110.670
1.660.050
Encargado noite R.S.U
97.920
24.480
24.480
12.750
159.630
110.670
2.198.610
Conductor día
88.740
12.750
101.490
101.490
1.522.350
Conductor noite R.S.U.
88.740
22.185
22.185
12.750
145.860
101.490
2.010.420
Oficial R.S.U.
85.680
21.420
21.420
12.750
141.270
98.430
1.947.690
Oficial de limpeza V./conductor L.V.
85.680
12.750
98.430
98.430
1.476.450
Oficial de saneamento
85.680
21.420
12.750
119.850
98.430
1.712.070
Peón especializado R.S.U.
79.560
19.890
19.890
12.750
132.090
92.310
1.822.230
Peón especializado limpeza V.
79.560
12.750
92.310
92.310
1.384.650
Peón recolector R.S.U.
78.540
19.635
19.635
12.750
130.560
91.290
1.801.320
Peón limpeza V.
78.540
12.750
91.290
91.290
1.369.350
Complemento de antigüidade ano 1999: 2.040 ptas. trienio.
Plus de festivo ano 1999: 7.140 ptas. día completo.
ORDE do 24 de marzo de 1999 pola que se modifica o concerto educativo co centro privado Vivas de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/1999

Por Orde do 31 de xullo de 1998 (DOG do 19 de agosto e 27 de outubro de corrección de erros) aprobáronse os concertos educativos cos centros docentes privados da Comunidade Autónoma de Galicia.
Tendo en conta o informe da Inspección Educativa de que o centro privado concertado Vivas de Vigo non ten en funcionamento o ciclo formativo de grao medio: xestión administrativa por falta de alumnado.
Esta consellería, por proposta da Dirección Xeral de Centros e Inspección Eucativa
DISPÓN:
Primeiro.-Aproba-la diminución, para o curso 1998-99, do concerto educativo do ciclo formativo de grao medio co centro que se relaciona: Vivas de Vigo. 1 de xestión administrativa.
Segundo.-O documento administrativo no que se formalizará a dita modificación do concerto educativo, co referido centro, será asinado polo conselleiro de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
Terceiro.-A modificación que, por esta orde, se aproba terá efectos do 1 de setembro de 1998.
Cuarto.-De acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, esta resolución esgota a vía adminis
trativa polo que, contra ela, poderá interporse recurso contencioso-administrativo perante os órganos competentes para entenderen dos recursos contencioso-administrativos, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 24 de marzo de 1999.
Celso Currás Fernández
Conselleiro de Educación e Ordenación
Universitaria
RESOLUCIÓN do 18 de marzo de 1999 pola que se convoca un curso de básico para auxiliares de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 12/04/1999

Dentro dos programas de actividades que a Academia Galega de Seguridade ten previsto realizar no ano 1999, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso básico para auxiliares de policía local, segundo o previsto na disposición adicional II da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los auxiliares de policía local dunha formación teórico-práctica que os capacite para o posterior desempeño da súa actividade profesional.
Destinatarios.
O curso vai dirixido a todas aquelas persoas que sexan contratadas para desenvolve-la función de auxiliar de policía local, durante a temporada de verán, nos concellos de Galicia.
Inscrición.
A inscrición dos participantes será totalmente gratuíta e esta deberase comunicar antes do 25 de maio
de 1999 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito á Academia Galega de Seguridade no que soliciten a participación no curso, no que figure a lista de persoas que van ser contratadas como auxiliares de policía local, para efectua-la correspondente reserva de praza para a realización do devandito curso.
2. O prazo para a remisión de escritos rematará o día 25 de maio de 1999.
3. Os escritos deberán enviarse á sede da Academia Galega de Seguridade: Avenida da Cultura, s/n, 36680 A Estrada.
Contido e duración.
O curso celebrarase en sesións de mañá e tarde, de luns a venres, e nel trataranse, entre outras, as seguintes materias:
-Intervención policial.
-Tráfico e seguridade vial.
-Policía administrativa.
-Primeiros auxilios.
-Dereito penal.
-Dereito procesual-penal.
O curso terá unha duración de 10 días, cun total de 70 horas lectivas.
Lugar.
O curso desenvolverase na Academia Galega de Seguridade, sita na Avenida da Cultura, s/n, 36680 A Estrada.
Datas.
O curso desenvolverase do 31 de maio ó 11 de xuño, en horario das 10 ás 14 horas e das 17 ás 20 horas.
Certificado.
Para obte-lo correspondente diploma será requisito indispensable supera-la fase de formación teórica, onde o alumno ten que superar tódalas materias que figuran no programa.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 18 de marzo de 1999.
Juan José Fariñas-Ferro Rodríguez
Director xeral da Academia Galega de Seguridade
ORDE do 22 de marzo de 1999 pola que se autoriza o cambio de denominación do Instituto de Educación Secundaria número 2 de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Direc
ción Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 22 de marzo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Arteixo.
Localidade: Arteixo.
Código do centro: 15023314.
Denominación: Instituto de Educación Secundaria número 2.
Nova denominación: Instituto de Educación Secundaria de Sabón.
ORDE do 16 de marzo de 1999 pola que se autoriza o cambio de denominación do colexio de educación infantil e primaria de Corme-Porto, Ponteceso (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 16 de marzo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Ponteceso.
Localidade: Corme-Porto.
Código do centro: 15013230.
Denominación: colexio de educación infantil e primaria de Corme-Porto.
Nova denominación: colexio de educación infantil e primaria As Forcadas.
ORDE do 15 de marzo de 1999 pola que se autoriza o cambio de denominación do Instituto de Educación Secundaria de Gondomar (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 15 de marzo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Gondomar.
Localidade: Gondomar.
Código do centro: 36019220.
Denominación: Instituto de Educación Secundaria de Gondomar.
Nova denominación: Instituto de Educación Secundaria Auga da Laxe.
CORRECCIÓN de erros.-Instrucción do 12 de febreiro de 1999, da Secretaría Xeral do Servicio Galego de Saúde, sobre o procedemento administrativo de esixencia de responsabilidade patrimonial da Administración por danos derivados da asistencia sanitaria.
SERVICIO GALEGO DE SAÚDE — III.6. a) Gamo macho de 2 anos: 35.000 ptas./unidade. — 13/04/1999

Advertido un erro na devandita instrucción, publicada no DOG nº 44, do xoves 4 de marzo de 1999, cómpre efectua-la seguinte corrección:
Na páxina 2.495, no punto 2., relativo á instrucción do expediente, punto 2, onde di: «O director provincial do Servicio Galego de Saúde, no prazo de dous días desde a recepción da solicitude na dirección provincial, nomeará instructor a un inspector médico...», debe dicir: «O director provincial do Servicio Galego de Saúde, no prazo de dous días desde
a recepción da solicitude na dirección provincial, nomeará instructor a un inspector médico ou farmacéutico...».
DECRETO 76/1999, do 11 de marzo, polo que se declara a urxente ocupación, para efectos de expropiación forzosa, polo Concello de Silleda (Pontevedra), dos bens e dereitos necesarios para a realización das obras do proxecto de apertura e urbanización da rúa 2 de Bandeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/04/1999

O Concello de Silleda (Pontevedra), na sesión do día 31 de xullo de 1998, aprobou o proxecto de apertura e urbanización da rúa 2 de Bandeira e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 26 de xaneiro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 1 de febreiro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque coa execución da citada rúa, incluída no plan xeral como tal, e que vai ter un gran tránsito de viandantes e vehículos, se resolverá unha situación perigosa por ser un dos accesos que vai posibilitar un servicio máis de cara á problemática de infraestructuras próximas ó colexio público de Bandeira cun censo de 700 alumnos, e por outra banda trátase dunha obra incluída no Programa Operativo Local que debe estar executada dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Silleda (Pontevedra), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura e urbanización da rúa 2 de Bandeira.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 77/1999, do 11 de marzo, polo que se declara a urxente ocupación, para efectos de expropiación forzosa, polo Concello de Silleda (Pontevedra), dos bens e dereitos necesarios para a realización das obras do proxecto de acondicionamento e dotación de servicios da estrada PO-211, tramo entre o C.P. e entronque coa avenida Recinto Feiral.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/04/1999

O Concello de Silleda (Pontevedra), en sesión celebrada o día 31 de xullo de 1998, aprobou o proxecto de acondicionamento e dotación de servicios da estrada PO-211, tramo entre o C.P. e entronque coa
Avda. Recinto Feiral e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O Concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 26 de xaneiro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 9 de febreiro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata dunha vía principal e arteria en solo urbano, onde está situado o colexio público de Silleda, acceso ó recinto feiral da Fundación Semana Verde de Galicia, e por outra banda a rúa está situada en solo urbano carecendo, á data de hoxe, dos servicios de rede de sumidoiros, beirarrúas e luz pública, non se presta con normalidade o servicio de abastecemento de auga por se-la sección extremadamente reducida, o que ocasiona que durante as épocas de seca se careza de tal elemental servicio.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Silleda (Pontevedra), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento e dotación de servicios da estrada PO-211, tramo entre o C.P. e entronque coa Avda. Recinto Feiral.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
ORDE do 1 de marzo de 1999 pola que se nomea un vocal da mesa autonómica de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/04/1999

Os artigos 36 e 38 da Lei 1/1999, do 5 de febreiro, pola que se modifica a Lei 9/1991, do 2 de outubro, galega de medidas básicas para a inserción social, dispoñen a constitución dunha mesa de ámbito autonómico, que actuará como órgano superior de control e seguimento da aplicación da renda de integración
social de Galicia e que estará integrada, entre outros membros, por sete representantes das organizacións empresariais no ámbito autonómico.
As normas de organización e funcionamento interno da mesa autonómica da renda de integración social publicadas no Diario Oficial de Galicia do 23 de outubro de 1992, por resolución da Secretaría Xeral Técnica da Consellería de Sanidade e Servicios Sociais do 9 de outubro de 1992, que rexerán mentres non se cumpra a previsión contida no artigo 38.6º da Lei 1/1999, de elaboración de novas normas de funcionamento, establecen no seu artigo 7.2º que os nomeamentos e substitucións de tódolos membros da mesa se publicarán no Diario Oficial de Galicia.
Na súa virtude, no Diario Oficial de Galicia do 14 de abril de 1997, faise pública a composición das mesas autonómica e provincial de control e seguimento da renda de integración social de Galicia. Posteriormente, con data do 4 de febreiro de 1999, foi comunicada a esta consellería a proposta da Confederación de Empresarios de Galicia, na que se acorda substituír un dos seus actuais vocais titulares na mesa autonómica.
En consecuencia, en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo único.-Nomear, en representación da Confederación de Empresarios de Galicia, a Aurora Carro Páramo vocal titular da mesa autonómica de control e seguimento da renda de integración social de Galicia, en substitución de Lourdes Pardo Rodríguez.
Santiago de Compostela, 1 de marzo de 1999.
José María Hernández Cochón
Conselleiro de Sanidade e Servicios Sociais
ORDE do 3 de marzo de 1999 pola que se fan públicas as vacantes dos corpos de profesores que imparten ensino secundario, formación profesional, ensinanzas artísticas e idiomas para o curso 1999-2000.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/04/1999

A base segunda da Orde do 6 de novembro de 1998 (DOG do 27 de novembro), pola que se convocaba concurso de traslados entre funcionarios docentes dos corpos de profesores que imparten ensino secundario, formación profesional, ensinanzas artísticas e idiomas, determinaba que se convocaban as vacantes existentes no momento da convocatoria, as que se producisen ata o 31 de decembro de 1998 e as que resulten da resolución do concurso de cada corpo polo que se concursa, así como as que se orixinasen no ámbito da Consellería de Educación e Ordenación Universitaria, a resolución dos concursos convocados polo Ministerio de Educación
e Cultura e os restantes departamentos das administracións educativas que se atopen en pleno exercicio das competencias en materia educativa, sempre que se correspondan con prazas que a planificación xeral educativa prevexa que funcionen.
Na súa virtude, esta consellería
DISPÓN:
Primeiro.-Publicar nos anexos I, II, III, IIV, V e VI desta orde as vacantes para o curso 1999-2000 nos colexios públicos integrados, institutos de ensino secundario, escolas oficiais de idiomas, conservatorios de música e escolas de artes aplicadas e oficios artísticos.
Segundo.-Tódalas vacantes que figuran nos anexos poderán ser obxecto de concurso de traslados, conforme o disposto na orde de convocatoria.
Santiago de Compostela, 3 de marzo de 1999.
Celso Currás Fernández
Conselleiro de Educación e Ordenación
Universitaria
DECRETO 72/1999, do 25 de marzo, de asunción das funcións e servicios da Seguridade Social, en materia de asistencia e servicios sociais, encomendados ó Instituto Social da Mariña (ISM), transferidos á Comunidade Autónoma de Galicia mediante o Real decreto 373/1999, do 5 de marzo, e a súa asignación á Consellería de Sanidade e Servicios Sociais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 07/04/1999

Polo Real decreto 373/1999, do 5 de marzo, traspásanse as funcións e servicios da Administración do Estado á Comunidade Autónoma de Galicia en materia de asistencia e servicios sociais encomendados ó Instituto Social da Mariña (ISM).
Procede, en virtude do citado traspaso, asumir de forma expresa tales funcións e servicios nos termos e condicións especificadas no acordo da Comisión Mixta de Transferencias e asignárllelas ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintecinco de marzo de mil novecentos noventa e nove,
DISPOÑO:
Artigo 1º
Quedan asumidas as funcións e servicios traspasados pola Administración do Estado á Comunidade Autónoma de Galicia en virtude do Real decreto 373/1999, do 5 de marzo, en materia de asistencia e servicios sociais encomendados ó Instituto Social da Mariña (ISM), nos termos e condicións especificados no acordo da Comisión Mixta de Transferencias publicado como anexo ó dito real decreto.
Artigo 2º
1. Asígnanselle á Consellería de Sanidade e Servicios Sociais as funcións e servicios asumidos de conformidade co disposto no artigo anterior.
2. Os órganos da Consellería de Sanidade e Servicios Sociais exercerán as atribucións que lles correspondan conforme as normas que regulan a súa estructura.
Disposicións derradeiras
Primeira.-Facúltase o conselleiro de Sanidade e Servicios Sociais para dictar cantas disposicións sexan necesarias para o desenvolvemento e execución deste decreto e para adopta-las medidas precisas para a plena efectividade e executividade práctica das provisións de medios traspasados.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Pazo de Mariñán (Bergondo), vintecinco de marzo de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
RESOLUCIÓN do 7 de abril de 1999, da Dirección Xeral da Función Pública, pola que se anuncia a exposición pública das listas provisionais das axudas aprobadas e denegadas de tódalas prestacións do fondo de acción social do ano 1998 para o persoal ó servicio da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/04/1999

De conformidade co establecido no punto dous das normas de procedemento do acordo subscrito en Santiago de Compostela o 23 de xuño de 1998 polos representantes da Administración autonómica e a organización sindical Confederación Intersindical Galega (CIG) representada na Mesa Xeral de Negociación de Funcionarios e do comité Intercentros do persoal laboral, aprobado polo Consello da Xunta de Galicia o 10 de xullo de 1998 e publicado por Resolución do 17 de xullo de 1998, da Dirección Xeral de Relacións Laborais (Diario Oficial de Galicia nº 146, do 30 de xullo) deben publicarse as listas provisionais das axudas da acción social do ano 1998.
De conformidade con isto, esta dirección xeral
ACORDA:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás continxencias de xubilación, fillos menores, estudios de fillos, estudios do tra
ballador, diminuídos e vivenda da acción social do ano 1998, que están expostas no taboleiro de anuncios de tódalas consellerías, así como nas delegacións provinciais e relativos ó seu persoal.
Segundo.-Poderase presentar escrito e, se é o caso, documentos de reparación de faltas e erros no prazo de dez días hábiles a partir do día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e na base 6-2 do acordo sobre criterios de reparto do fondo de acción social para o exercicio de 1998 (Diario Oficial de Galicia nº 146, do 16 de xullo) no rexistro xeral da Consellería da Presidencia e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse ó director xeral da Función Pública da Consellería da Presidencia e Administración Pública (edificios administrativos San Caetano), Santiago de Compostela.
Santiago de Compostela, 7 de abril de 1999.
Joaquín López-Rúa Soler
Director xeral da Función Pública
RESOLUCIÓN do 30 de marzo de 1999 pola que se lle concede a Medalla de Galicia na súa categoría de prata á Comunidade Benedictina do mosteiro de New Norcia (Australia Occidental).
PRESIDENCIA — III. OUTRAS DISPOSICIÓNS — 07/04/1999

Examinado o expediente relativo á concesión da Medalla de Galicia na súa categoría de prata, e tendo en conta os méritos contraídos pola Comunidade Benedictina do mosteiro da Santísima Trinidade de New Norcia (Australia Occidental), desde o momento da súa fundación polo ilustre sacerdote galego frei Rosendo Salvado e por frei José Serra, os dous procedentes de San Martiño Pinario, en Santiago de Compostela, Galicia (España), ata os nosos días, en virtude das competencias que me confire o Decreto 1/1991 do 11 de xaneiro,
DISPOÑO:
Concederlle a Medalla de Galicia na súa categoría de prata á Comunidade Benedictina do mosteiro de New Norcia (Australia Occidental).
Manuel Fraga Iribarne
Presidente